LidanRubinov/Halacha-QA huggingface dataset:
שאלה: ת עבור סידור - המשך: קיבלתי ממכם תשובה לשאלתי בנושא " ת עבור סידור. עיינתי קצת בהלכות של גניבה וגזל, ומצאתי שתי הלכות שקשורות לנושא שלי, האם תוכל בבקשה לפסוק מה אפשר לעשות במקרה שציינתי: 1."ילד קטן שנכשל באיסור גזל וגניבה, בטרם הגיע לי"ג שנה, והוציאו לצרכיו האישיים, מן הדין פטור לשלם אפילו לאחר שיגדיל, ואינו חייב אפילו לצאת ידי שמים. ומכל מקום ממדת חסידות טוב שיתן איזה סכום לכפרתו. ויקבל על עצמו איזה דבר לתשובה." 2."קטן שגנב, אם החפץ שגנב עדיין נמצא, מחזירין אותו לבעלים, ואם אינו נמצא פטור מלשלם" יש לציין שהמקרה שלי הוא שהגניבה קרתה בכיתה ה-ו (דהיינו לפני גיל בר מצווה), אבל מצד שני -הסידור הזה עדיין אצלי. שלחתי לכתובת של אותו ילד 50 שקל עבור הסידור. ואין לי את המספר פלאפון שלו או משהו כזה, וזה די יגרום לי בושה רבה אם אני יצטרך לדבר איתו ישירות. האם יש מקום להקל בגלל ההלכות שמובאות לעייל?
תשובה: כפי שציטטת בהלכה השניה "אם החפץ שגנב עדיין נמצא מחזירין אותו לבעלים." ומכיון שהסידור נמצא בידך, מן הדין עליך להחזירו כפי שפירטנו בתשובה. כדי להמנע מהבושה תוכל לעשות זאת ע"י אדם שלישי. בכל אופן הבושה מעידה על יושר ליבך והיא מהווה חלק מהכפרה על החטא, ראה במסכת ברכות דף יב' ב' ובאורות התשובה לראי"ה קוק זצ"ל פרק יד' סעיף כד'. אגב נעיר שהדין הראשון שציטטת אינו מדויק, אם הקטן נהנה מהחפץ שגנב חייב לשלם מן הדין אע"פ שהחפץ לא נמצא כגון שגנב יין ושתאו וכדו'. ראה שו"ע חו"מ סימן שמט' בפתחי תשובה סעיף קטן ב'. הרב מיכאל יומטוביאן
שאלה: הלכות בצל וסכין : יש לי מספר שאלות בענייני כשרות- בשר חלב פרווה. 1. אם אני חותכת בצל עם סכין פרווה על קרש בשרי ומטגנת במחבת פרווה - האם המאכל בחזקת בשר? האם ניתן לאכול את התבשיל עם הבצל בארוחה חלבית? 2. מאכל פרווה שבושל בסיר בשרי - לא ניתן לאוכלו בארוחה חלבית גם אם לא השתמשו בסיר ב- 24 שעות האחרונות? 3. מתי המאכל הפרווה הופך אותך לבשרי (כך שאתה צריך לשמור 6 שעות לפני אכילת חלבי) ומתי הוא רק בחזקת בשר- דהיינו לא ניתן לאוכלו עם חלב- אולם ניתן לאכול חלב ישר אחריו?
תשובה: 1. הבצל בחזקת בשרי. 3. מאכל בחזקת בשרי אינו בשר ממש, אין לאוכלו עם חלב אך מותר לאכול אחריו חלב מבלי להמתין 6 שעות.
שאלה: תפילה לאחר משמרת לילה: אני עובד קבוע 3 פעמים בשבוע בלילות. המשמרת שלי מתחילה ב- 11 בלילה ונגמרת למחרת עד השעה 7 וחצי בערך. האם ישנה בעיה עם זה שנוצר מצב בו אני עובד בזמן שכבר הגיע זמן תפילה ועדיין לא התפללתי, אני עובד, מנקה, מדבר לפי שהתפללתי והרי זמן תפילה כבר מגיע לפני שאני מסיים את המשמרת. נכון להיום אני מגיע הבייתה בבוקר מתקלח, ואז נוטל ידיים, מברך ברכות השחר וברכות התורה ומניח תפילין, את קריאת שמע אני מספיק לומר בזמנה (או לפי הגר"א או לפי המג"א, לפעמים ככה ולפעמים ככה). מה כבוד הרב חושב? ממליץ? האם פסולה ההתנהלות שלי כיום? האם משהו מעכב? החל מעלות השחר אני לא אוכל ולא שותה עד אחרי שאני מתפלל. מה לגבי נטילת ידיים? האם לברך בבוקר עם ברכה ללא ברכה? מה לגבי אם נמנמתי במהלך המשמרת? ומה לגבי אם נרדמתי לפני המשמרת בזמן שאחרי השקיעה, האם לנטול עם ההשקמה או כבר ליטול בבוקר עם ברכה? מראש
תשובה: אין לעבוד לפני תפילת שחרית אך אם אינך יכול להשתחרר מהעבודה לפני התפילה אתה אנוס, אך תשתדל בכל זאת להימנע מעבודה לפני התפילה. אם תצא לשרותים אתה יכול לברך על נטילת ידים.
שאלה: השבת אבידה - מפתח: לפני יותר מחודש מצאתי מפתח על הכביש, ממש ליד המדרכה. מייד באותו יום תליתי שלטים בלוחות המודעות של הבניינים שעל הכביש וכן בתחנת האוטובוס הסמוכה. התקשרו הרבה אנשים, אבל אף אחד לא אמר את הצבע הנכון של המפתח. כעת הפסיקו כבר להתקשר. מה לעשות? האם עליי לפרסם בעוד מקומות? ואם לא, מה לעשות עם המפתח? אפשר לזרוק אותו? שהרי יש לשער שאותו אדם שאיבד אותו כבר עשה מפתח חדש.
תשובה: משאלתך משמע שבמפתח יש סימן. יתכן סימן במפתח בצבעו, במחזיק שלו ואם זהו צרור במניין. ההכרזה הייתה כראוי, כאשר יש להכריז בשיעור זמן שסביר להניח שנראה לעיני כל. באשר לזריקתו היה אפשר לומר שאין טעם לשומרו עד שיבוא אליהו כאבידה רגילה כיוון שסביר להניח שהמאבד שיכפל חדש או החליף את המנעול, ובכ"ז קשה לומר כן בוודאות, וכיוון שיתכן שהמפתח עדיין שווה לבעלים פרוטה (כמפתח רזרבי וכד') אי אפשר לזרקו לפח. (ייתכן שהדין יהיה שונה בכרטיס אשראי וכד' שאותו וודאי יבטל המאבד ואינו שווה פרוטה וממילא יהיה מקום להתיר לזרקו). הרב ינון זמיר
שאלה: כוס חרסינה חלבית לאחר בשר: האם ניתן לשתות תה לאחר ארוחת ערב שבת בשרית (לאחר שפינינו מהשולחן את המאכלים הבשריים) באותו סט כוסות מחרסינה (לא זכוכית) ששותים בהם באמצע שבוע גם נס קפה ומשקאות חמים חלביים?
תשובה: כן.
שאלה: התחלתי לשמור נגיעה: עד לא מזמן לא הייתי שומרת נגיעה, לפני כשבועיים התחלתי לשמור נגיעה. ב"ה הולך לי ר, קשה אבל מתגברים. אבל יש בעיה אחרת, המשפחה שלי. הדודים בני דודים וכו לא רגילים לזה שאני שומרת נגיעה ובדרך כלל שאנחנו נפגשים, המשפחות, אומרים עם 2 נשיקות בלחי כמו בהרבה משפחות. איך אני אמורה להגיד לכל כך הרבה אנשים מה המצב כעת?! יש חלק שאפילו לא מכירים ת דבר הזה שמירת נגיעה אז הם לא באמת יבינו אותי. אני עושה שירות בבית ספר לחינוך מיוחד, יש ילדים שהם מבינים יותר ויש שפחות, שבבוקר כשאני רואה אותם הם מבקשים שאני אתן להם לחיצת יד וכאלה, שאוטומטית נוגעים בי. אני אמורה להגיד להם שאני שומרת נגיעה, איך אני אמורה להתנהג? ועוד משהו קטן, סיפור על שמירת נגיעה, איסורים בעניין או כל מיני חומרות, אני אשמח אם תכתבו לי, סתם כדי שאני אדע עוד ועוד. אני אשמח לקבל תשובות לשאלות שלי בהזדמנות הראשונה שתוכלו לענות לי,
תשובה: א. בנוגע לנגיעה בילדים עם פיגור, הכלל הוא שילד ברמה של עד גיל של כיתה ד' מותר לך לנגוע בו. רק אם הרמה שלו יותר מכיתה ד' יש להימנע מנגיעה. ב. בנוגע למי שנוגע בך ללא יוזמתך, ראשית יש הבדל תהומי בין נגיעה שאת יוזמת לבין נגיעה שאת לא יוזמת. ברגע שקיבלת על עצמך לשמור איסור זה, את מבחינתך לא יוזמת שיגעו בך. במקום שיש לך קרובי משפחה הייתי מחלק בשלב הראשון בין מי שהוא צעיר בן גילך לבין הדודים המבוגרים. בנוגע לבני גילך את צריכה לשוחח איתם ולומר להם שנהפכת לדוסית בנוגע לנגיעה. גם אם זה נראה להם מוזר בקשתך שיכבדו את השיגעון שלך. בשלב שני, לאט לאט יכירו גם המבוגרים את הנהגתך וידעו שאת מבקשת שינהגו בך לפי רצונך.
שאלה: לא ראיתי צדיק נעזב וזרעו מבקש לחם  : למה החרדים מצד אחד אומרים שמי שלומד תורה לא צריך לעבוד כי השם ידאג לו לפרנסה ומצד שני הולכים לחפש ולשכנע אנשים שיעשו הוראות קבע וכול חודש ירד להם כסף לתרומה מהחשבון בנק?
תשובה: רוב החרדים אינם חושבים שלקיחת צדקה הינו אידאל. הם לא מתנגדים לעבודה אלא חושבים שהעולם תלוי אך ורק בריבוי תורה ולכן הם מוכנים לותר על חיי רווחה ומוכנים לחיות חיי עניות כדי להתמסר ללמוד תורה. הם בעל כורחם לפעמים צריכים להזקק לצדקה. הם מאמינים שכיון שהם עושים מעשיהם לשם שמים יש זכות גם למי שתורם למען הרביית תורה וגם שאנשים ילמדו עליהם זכות. בדרך כלל הוראות הקבע אינם נועדו לצרכים אישיים אלא לצורך מוסדות וישיבות. נכון שלפעמים גם הם נהנים מהמילגות של הישיבה אולם זה לא שהם באופן ישיר מבקשים כסף עבור עצמם.
שאלה: חזקות בשרי-חלבי: האם מותר לי לאכול אוכל שהוא פרווה אבל בחזקת בשר או חלב ביחד עם אוכל שהוא בשרי או חלבי, כלומר- אוכל פרווה בחזקת חלבי - עם אוכל שהוא בשרי, או אוכל פרווה שחזקת בשרי- עם אוכל שהוא חלבי. ואם לא- הם מותר לי לאכול אוכל בחזקת חלבי (פרווה) עם אוכל בחזקת בשרי (גם כן פרווה.)?
תשובה: "בחזקת חלבי" זה שבאותם מכונות ייצור שייצרו חלבי, מייצרים אחר כך כבר דברים אחרים. כך גם ב"חזקת בשרי". לא הכשירו את המכונות אבל אני לא חושב שיש בזה נתינת טעם בשרי או טעם חלבי. לא נראה לי שצריך להחמיר עד כדי כך.
שאלה: תחתית לכוס הקידוש: האם צריך תחתית לכוס הקידוש בערב שבת מסיבה מיוחדת או רק בגלל היין שנוזל מהכוס?
תשובה: רק בגלל היין שנוזל. בהלכה לא מוזכר.
שאלה: שליפת איסורי הלכה: לפני כמה ימים יצא לי לשוחח עם נער מתבגר על גלישותיו באתרים לא צנועים באינטרנט, ואמרתי לו שכל מה שהוא רואה זה כאילו הוא מבצע את המעשה עצמו שהוא רואה וזה איסור חמור מאוד בהלכה! האם זה נכון?. אם לא האם מותר להמציא איסור למטרת חיזוקו?
תשובה: יש מספיק איסור בעצם ההסתכלות האסורה. לא ראוי ולא נכון להמציא איסורים שאינם כתובים בתורה. יש לנו מספיק הדרכות של תורה שיאירו את עינינו. יש בכך בחינת איסור בל תוסיף שאותו אסרה התורה.
שאלה: מוסף ואז שחרית רגילה: היום, ראש חודש אדר, הגעתי באיחור לתפילה שהתחילה בנץ ונכנסתי בקריאה בתורה ולאחר מכן מוסף. בתום התפילה הצטרפתי למנין אחר מהתחלה עד סיום קריאה בתורה. האם נהגתי כשורה או שאסור להתפלל מוסף לפני שמונה עשרה רגיל?
תשובה: נהגת כשורה, מותר להקדים מוסף במניין לפני שחרית.
שאלה: כסף שנמצא במסדרון בית ספר: אנו תלמידות בכיתה ה בבית ספר ומצאנו שטר כסף במסדרון, מה לעשות? פנינו למזכירות בית הספר ואיש לא בא לדרוש את הכסף. האם הוא שלנו, ואם לא, מה לעשות איתו?
תשובה: לפי הפרטים שאמרתם נראה שאין כאן סימנים (לא הסכום -כי יש הרבה שטרות מסוג זה, ולא המקום) והאדם שנפל ממנו ודאי הרגיש בזאת והתייאש, לכן נראה שהכסף שיייך לכם ואתם יכולות להשתמש בו. בברכת הצלחה ויישר כח!
שאלה: חוקי המדינה וברכת הטוב והמטיב: 1. מה דעת הרב לגבי חוקי המדינה,האם ניתן לומר שהם קדושים במקום שהם לא סותרים את חוקי התורה, ואז מי שלמשל עובר ברמזור אדום מלבד "ונשמרתם" עובר עבירה? ואם הרב סובר שחוקי המדינה הם קדושים,וגם ראיתי שהרב סובר דינא דמלכותא דינא אז איך הרב מתיר הורדות מהאינטרנט? הרי זה אסור בחוק. 2. באילו מקרים אני אברך ברכת הטוב והמטיב על שמועות טובות? מול הישיבה התיכונית שלי היתה רשת מוכרי חזיר וסגרו אותם ופתחו סופר אחר כשר,האם לברך?
תשובה: 1. יש כלל "דינא דמלכות דינא" - כל מה שהמלכות מחוקקת לטובת האזרחים, כגון : חוקי תנועה ומיסים. חוק שסותר את התורה יש להתייחס אליו כגזירה, ואף לפעמים למסור עליו את הנפש. לכן, חוקים, כמו תנועה, זה תופס כמו דיני תורה וחייבים לשמוע לחוקי המדינה. דין זה חל גם בענייני ממונות. לפי גישת ח אדם לא יכולך להקנות דבר שלא בא לעולם, אי אפשר למכור פירות שעוד לא צמחו ולכן אפשר לחזור מהמכירה אף שנעשתה בקניין. אבל אם המלכות קבעה חוק שאם נתן דמי קדימה חייב לספק את הסחורה אף שעדיין אין לו את חומרי הגלם, למשל במפעל לרהיטים. יש מהפוסקים הסוברים שזה קונה מהתורה בגלל חוקי המדינה. זה לא נגד התורה למלכות יש כח בענייני הנהגת המדינה. למדינה אין אפשרות של אכיפה באינטרנט. מי שהעלה לאינטרנט גנב אבל אין בזה שליטה ולכן אין בזה שילטון. מצד מידת חסידות לא נכון להוריד מהאינטרנט אבל אם אין שילטון בפועל במקרים כאלו אין כאן דינא דמלכותא. אם תהיינה אפשרויות לגוף שעושה את המעקב אחרי הורדות ולאכוף את העניין אז זה יהיה אסור. 2. לא נראה לברך על דבר כזה. יש פה סילוק מפגע ולא נראה לי שעל כזה דבר ח תיקנו את הברכה.
שאלה: יום הולדת כאשר אין אדר ב': אם יש ילד שנולד ב-י"ב באדר ב ושנה לאחר מכן יש שנה פשוטה, בלי אדר א ואדר ב אלא רק חודש אדר אחד, מתי יחול יום הולדתו בשנה הפשוטה?
תשובה: בי"ב באדר. כך הדין גם לגבי בר מצוה. יוצא ממקרה זה דין מעניין, אם נולדו תאומים בהפרש של כמה דקות ביניהם כשהאחד נולד ב-ל' באדר א' ואחיו ב- א' אדר ב'. ובשנת הבר מצווה שלהם יש רק אדר אחד, הרי שזה שנולד בא' באדר ב' יתחייב במצוות בראש חודש אדר ואחיו שנולד לפניו יתחייב בסוף החודש.
שאלה: דברים שבקדושה בחדר עם מרחץ: ישבם חדרי אירוח וצימרים שבהם כל הדירה (מלבד השירותים) נמצאת בחלל אחד, וזה כולל בדרך-כלל אמבטיה או ג קוזי. בלי להיכנס לשאלה האם ראוי להתארח בכזה מקום - רציתי לשאול האם מותר לשבת לאכול ולברך ולהתפלל או לומר ק"ש שעל המיטה בדירה כזו? אם לא - האם מספיק לעשות מחיצה ארעית, כגון סדין הפרוש על כסאות מסביב למרחץ עצמו?
תשובה: אם אין שירותים שם והכול נקי, לא נראה שאסור לברך. אולי מדת חסידות לעשות מחיצה אבל מצד הדין היות והג'קוזי נקי הוא דומה למקוואות שבהם נשים טובלות ומברכות. בדורות הקודמים הייתה בעיה של ניקיון אבל היום הניקיון הוא משהו מופתי. בלי ספק בחדר כזה שיש בו גם ג'קוזי, הוא עומד מן הסתם בדרישות ניקיון גבוהות והוא כמו ברז רגיל לנטילת ידיים בבוקר בחדר שינה.
שאלה: רחיצת תינוק על ידי שני אנשים ביחד: האם נהוג שלא לרחוץ או להלביש תינוק על ידי שני אנשים ביחד, כי זה מזכיר טהרת המת?
תשובה: אני לא ראיתי דבר כזה בהלכה.
שאלה: הלוואת כסף עבור צדקה: אני תלמיד ישיבה ותמיד בשעת הסדר עוברים כמה קבצנים. א. האם חובה לתת להם או שאפשר להסתפק בנתינת צדקה בקופות (למקומות ידועים). ב. מה הדין במקרה שאין עלי ארנק. האם עלי להלוות מחבר כדי לתת או שאם אין אצלי כרגע כסף אני פטור.
תשובה: אתה לא צריך לתת. אתה בחור ישיבה ובקושי מחזיק את החודש לעצמך, אתה מקבל קצת דמי כיס. חוץ מזה מי אומר שהקבצן הזה באמת יותר עני ממך? אי אפשר לדעת. יש ביטוי בגמרא: "אמר רבי אלעזר בואו ונחזיק טובה לרמאין שאלמלא הן היינו חוטאין".
שאלה: הטוב והמטיב על בת: בהלכה נקבע שיש לברך הטוב והמטיב על בן, ויש מהאחרונים הפוסקים לברך שהחיינו על בת. האם היום ניתן לברך הטוב המטיב על בת שהרי: א. גם הבנות מסייעות להורים בזקנותם. ב. גם הבנות יורשות למרות שקוראים לזה מתנה מחיים או שמות אחרים. ג. הורים שמחים במידה שווה על בן ועל בת.
תשובה: דעת ח הייתה, שבבנים ההורים יותר שמחים מאשר בבנות. ברור שהיום כל אבא וכל אמא רוצים גם את הבנים וגם את הבנות. ח קבעו כך, לא הייתי אומר שאנחנו נשנה בגלל שיש כאלה שההרגשה שלהם אחרת.
שאלה: לראות את אליהו הנביא: מי זוכה לראות את אליהו הנביא?
תשובה: אני לא זכיתי לכן איני יודע את התשובה. אולם נראה שלגילוי אליהו זוכים אנשים צדיקים שמוסרים עצמם למען עם ישראל. כשהם מוסרים נפשם למען עם ישראל ויש צורך בעזרה למעשיהם בא אליהו הנביא ועוזר להם להשלים משימתם. זה יכול להיות בין בנוגע ללימוד תורה והבנות הנצרכות לדור בתורה וזה נוגע גם לדברים מעשיים.
שאלה: נזקי אוטו בבור: מה דין אוטו שנופל לבור האם דינו ככלים או כאדם?
תשובה: דין אוטו הוא ככלים, שפטור עליהם בבור, ובדיני שמים מחלוקת האם חייב, לדעת החזון איש פטור ולדעת הברכת שמואל חייב.(ומ"מ נפסק בבירור ע"י הגרש"ז אוירבעך שפטור, וכן יש להורות למעשה). אולם אם נפצע האדם שנהג באוטו הרי שחייב לשלם על היזקו. הרב אריאל איגרא מקורות: חו"מ סימן ת"י,.ברכת שמואל בבא קמא סימן ב', חזון איש בבא קמא סימן ב' ס"ק ז',פתחי חושן הל' נזיקין.
שאלה: צלחת חלבית שחוממה עליה נקניקיה במיקרוגל: מה הדין בצלחת חלבית מחרסינה שחוממה עליה נקניקיה במיקרוגל, האם צריך וניתן להכשירה? מה דין הנקניקיה?
תשובה: את הצלחת יש להכשיר, אך הנקנקיה לעניות דעתי מותרת באכילה כיון שע"פ רוב השימוש בצלחת אינו בכלי שני שאינו בולע.
שאלה: נרות שבת בשמן שביעית: א. האם מותר להשתמש בשמן זית "אוצר בית דין" לצורך הדלקת נר שבת? ב. האם לאשה המדליקה כל שבת בשמן שונה הדין? ג. מה הדין בנרות חנוכה, האם כיוון שאסור בהנאה הדין שונה?
תשובה: א. מותר. ב. אין הבדל, כולם יכולים להדליק בנר של שביעית. ג. מחלוקת אחרונים, לכתחילה עדיף שלא אולם בדיעבד מי שהדליק יצא ידי חובה. בברכת התורה והארץ הרב יהודה הלוי עמיחי
שאלה: עלייה לקבר בניסן: אני בת 27 ועתידה להנשא אי"ה ביא בניסן. אני מרגישה צורך לעלות לקברו של אבי שנפטר לפני כשנתיים ביום החתונה. אימי טוענת שלא עולים לקבר בניסן ובטח שלא ביום החתונה. מה עושים?
תשובה: זה לא עד כדי כך, לא עולים בחול המועד אבל בחודש ניסן מותר. אם את דווקא רוצה, את יכולה להקדים ולעלות לפני ראש חודש ניסן אבל להגיד שיש איסור לעלות על הקברים זה מוגזם, אפילו בחנוכה ובפורים מותר לעלות.
שאלה: שבת כסף ואינטרנט: ישנו אתר שבו מקבלים כסף ע"י צפייה בפרסומות. יש אפשרות לכבות את המסך ועדיין להרוויח כסף. האתר הוא עולמי (בשפה האנגלית) ולכן כנראה בעליו הם גויים. האם מותר להשאיר את המחשב דלוק (המסך כבוי) בשבת, ולהמשיך להרוויח כסף? (המחשב גם יחסית שקט)
תשובה: לכאורה נראה לי שמותר, האדם לא עושה שום דבר.
שאלה: תרומת ספר מתמטיקה לספריה: 1) אם יש לי ספר במתמטיקה שאין לי מה לעשות איתו, האם יש מצווה לתרום אותו לספרייה באוניברסיטה? (אני יודע שזה כנראה יהיה ספר מאוד מבוקש) 2) על חלק מהספרים בספריה רשומים פסוקים בין הדפים, כמו "אין שום יאוש בעולם כלל","עם ישראל חי","לא אבדה תקוותנו","גם כי אלך בגיא צלמוות לא אירא רע כי אתה עמדי". האם (אם זה מצוה לתת את הספר או אם הרב ממליץ לתת להם אותו) כדי לרשום על הספר בעצמי לפני שאני נותן אותו פסוקים כאלה? 3) האם זה משנה אם זה מה שנקרא סיסמאות, או פסוקים (ציטוטים) מהתנ"ך? 4) האם מותר לרשום פסוקים כאלה על ספרים של הספריה (לא שלי, ספרים שהשאלתי)? 5) בלי קשר לשאלות האחרות, האם יש מצוה ללמד חבר מתמטיקה סתם כדי לעזור לו?
תשובה: בעצם לימוד המתמטיקה אין מצוה מיוחדת אלא א"כ לימוד זה יסייע לקיום מצוה כל שהיא. אם יש סטודנט עני, מצות צדקה היא לעזור לו ע"מ שיוכל להתפרנס בכבוד. אך לתרום לספריה אין מצוה אא"כ הדבר יסייע לסטודנטים עניים. אם הוספת פסוקים או מימרות תוסיף יראת שמים היא מבורכת, אולם יש להביא בחשבון שספר מקושקש עלול להזמין גם כיתובים הפוכים וד"ל.
שאלה: שפתון ורואקוטן: לאחרונה התחלתי להשתמש ברואקוטן נגד אקנה. 1) האם יש בעיית כשרות בשפתון, ללא הכשר של LIFE אם אני יודע שהטעם שלו יכנס לפה שלי או ע"י אכילה או ע"י לנשוך את השפתיים? 2) האם אסור להשתמש בשפתון בשבת?
תשובה: 1. אין בעיה בכך אפילו אם מעט יכנס לפה, כיון שאינו ראוי לאכילה כלל. 2. בשבת אסור להשתמש בשפתון וכדו' משום ממרח.
שאלה: בישול אחר אפייה ובישול במלח: שתי שאלות בהלכות בישול, (סימן שיח). א. לדעת הי"א שיש בישול אחר אפייה, בישול אחר צלייה, וכו. מה ההבדל ההגדרתי בין אפייה לצלייה? אם אפשר, מקור. ב. המ"ב בס"ק ע"א, כותב לגבי דין נתינת מלח שעבר בישול (והוא הדין לסוכר), ש"יש המפקפקין בזה, וטוב להזהר מכלי ראשון לכתחילה". 1. מה טעמם של ה"יש מפקפקין"? 2. האם מה שכתב המ"ב "טוב להזהר מכלי ראשון לכתחילה", הכוונה דוקא נתינה לתוך כלי ראשון, אבל עירוי מכלי ראשון מותר, או שהכוונה לנתינה עירוי של כלי ראשון. (השש"כ מחמיר בשניהם)
תשובה: א. צליה היא כשהדבר נמצא באויר ואש נמצאת מסביבו. אפייה היא כשהדבר מונח בכלי וחום התנור מחמם אותו. ב. טעמם של היש מפקפקים משום שהדבר עומד להיות מומס ולכן יש לו דין של נוזל. ולכן יש להחמיר גם בעירוי כלי ראשון כדברי השמירת שבת.
שאלה: להיפגש עם בחור פחות דתי?: אני בחורה דתיה שהתחזקה הרבה בשנים האחרונות. הכרתי בחור מקסים בעל מידות טובות עם אופי ומזג נוח, כולם מעידים על כך. בנוסף לזה שהוא בחור טוב מאוד, גם מאוד כיף לנו לדבר אחד עם השני. הבעיה היא שהוא פחות דתי ממני. הוא שם ציצית ומקפיד להתפלל 3 תפילות אבל הוא הולך לים מעורב, לא לומד תורה, או שומע שיעורים. אני מחפשת בחור ברמה דתית יותר גבוהה ממנו ולכן אני לא יודעת מה לעשות כי זה באמת פעם ראשונה שכל כך התרשמתי ממידותיו של מישהו. אשמח לקבל עצה.
תשובה: אם הוא בעל מדות טובות והוא גם מוכן להתחזק בקיום מצוות, ואת סבורה שתוכלי להשפיע עליו שיגיע לרמה דתית שאת שואפת שכך יהיה בעלך, יש מקום לבחון את הדבר. אך אם הוא נחוש בדעתו להמשיך דוקא בדרכו, הייתי מציע לך לא לוותר על שאיפתך לבחור ברמה דתית גבוהה יותר ויש כאלה טובים שכיף לדבר איתם.
שאלה: משלוח מנות לבחורה: האם יש בעייה לשלוח מנות לבחורה איתה אני יוצא?
תשובה: מוזכר בהלכה שלכתחילה אדם לא ישלח לאישה שלא יחשדו שזה לשם קידושין. לכתחילה לא לשלוח.
שאלה: יאוש שלא מדעת: הרמב"ם כותב (בפרק ט"ו מהלכות גזילה ואבידה הלכה א): ". אפילו נסתפק לו הדבר ולא ידע אם דבר זה אבוד או מונח הרי זה לא יגע בו, ואם עבר ונטלו אסור לו להחזירו לשם, ואם היה דבר שאין בו סימן זכה בו ואינו חייב להחזירו". ותמהים עליו כולם- איך זכה בו, הרי זה ישל"מ! ותירץ רבי יוסף קארו בכסף משנה, שלא אמר אביי אלא שאסור ליטול, "אבל אם עבר ונטלם זכה בהם, דכיון שהם בידו ואינו יודע למי יחזירם שהרי אין בהם סימן ולמקום שנטלם אין לו להחזירם ממילא זכה בהם, דאין לנו לומר שיעמדו עד שיבוא אליהו אלא היכא דאיתמר הכי בהדיא". וכתב אותו ענין בב"י. מכיוון שבסימן רס בחושן משפט הוא פוסק כמו הרמב"ם, האם אפשר להגיד שלדעת הש"ע אסור לגעת בחפץ בלי סימן, ואם לקחתי הוא שלי?
תשובה: אכן צדקת, השו"ע העתיק להלכה את דעת הרמב"ם בסימן ר"ס סעיפים ט'-י', וזו לשונו ".ואם עבר ונטלו אסור לו להחזירו לשם. ואם היה דבר שאין בו סימן, זכה בו ואינו חייב להחזירו". וודאי השו"ע הבין בלשון הרמב"ם "זכה בו", שיכול לקחתו לעצמו לגמרי, וכן פסק להלכה. רבים תמהו על הרמב"ם שהרי הוי יאוש שלא מדעת והמוצא אינו יכול לזכות בו אף אם יתייאש הבעלים אח"כ, וא"כ כיצד יזכה בו? אלא הדין הוא שיהא מונח, וכן דעת רוב הראשונים וכן פסק הרמ"א. אולם הנתיבות (ס"ק י"ג) מבאר שהרמב"ם סובר כך רק כאן כי מדובר שהניח במקום שמשתמר קצת ועשוי לנוד למקום שאינו משומר כלל (כגון, גוזלות שיכולים לדדות), ובהיות הבעלים יודע כל זאת, תולים אנו שבודאי שכחם אחר שהניחם ונתייאש, ולכן כשהמוצא נוטלם אח"כ הוי כבר לאחר יאוש. אמנם יש לדעת שהש"ך (ס"ק כ"ו) שם חולק בהבנת הרמב"ם, וסובר שאינו זוכה בו לגמרי אלא "כל זמן שלא נתברר של מי הוא יוכל המוצא לעשות בו מה שירצה", כלומר, יש היתר להשתמש בחפץ כל עוד אין מתברר שיש לו בעלים אן אין מי שתובעו אך אין זו זכיה גמורה וברגע שיבואו הבעלים יצטרך לתת לו את החפץ. לסיכום, דעת השו"ע בפשטות שזוכה בחפץ לגמרי, ואינו מחלק בין דבר שעשוי לנוד ממקומו לאינו עשוי (ולא כנתיבות), וכן שזוכה בו לגמרי ואף אם ימצאו אח"כ הבעלים אינו חייב להחזיר מן הדין, אלא רק לפנים משורת הדין. הרב ניר אביב.
שאלה: האם זה נדר?: פעם נשאל הרב לגבי אב שנשבע שבתו לא תראה מספרה והרב כתב שאסור לו לסייע אבל היא יכולה ללכת, האם הוא הדין בדברי קודש כלומר אם אב נשבע כך:"אני נשבע לך שאני לא אשלח אותך יותר לכך וכך"?
תשובה: אם האב נשבע שהבן לא ילמד תורה או לא יקיים מצוה שבועתו לא חלה כלל והבן יחול לקיים את המצוה.
שאלה: קידוש החודש: הרב אליעזר מלמד כותב בפניני הלכה כי על אף שהיום השלושים מקידוש החודש הוא בוודאי ראש חודש (א בחודש הנכנס או ל ביוצא), אומנם נהגו בו מנהגי ר"ח, אך לא הקריבו מוסף כל עוד לא באו עדים. ויש לשאול למה העדות של חודש קודם לא תועיל כאן, ואולי יש כאן משום קושיה לרמב"ן שטען שחישובי הלל השני מקדשים את החודש לימינו, שהרי אם עדות לא הועילה ל-30 יום אחרי, ק"ו לעדות ל-1500 שנים אחרי.?
תשובה: הכוונה היא שבזמן שקידשו ע"פ ראיה לא החשיבו את היום הראשון כראש חודש כל עוד שלא באו עדים, שהרי יתכן שלא יבואו עדים ולא יהיה מספיק שהות לקדש את החודש באותו יום.
שאלה: שעורים פרטיים על ידי אברכית: אני אברך. אשתי (בגיל 21) עושה שעורים פרטיים במתמטיקה בביתנו ביישוב שאנו גרים בו. האם היא יכולה להעביר שעורים פרטים לבנים? ועד איזה גיל מותר?
תשובה: לכתחילה זה לא כל כך ראוי מבחינת גדרי הצניעות. עד גיל תשע אני לא חושב שיש בעיה, הם ילדים קטנים. מעל גיל תשע אם זו הפרנסה ואין עבודה אחרת שתעשה את זה אבל לכתחילה מגיל תשע שתחמיר.
שאלה: מציאה בשבת: אם מצאתי עט שכתוב עליו שם בשבת, אני צריך להרים אותו (מצווה דאורייתא- השב תשיבם) או לא משום מוקצה?
תשובה: בשבת לא צריך   העט מוקצה.
שאלה: להשאיר במקרר בצל חתוך וביצה מקולפת: 1. האם מותר להשאיר במקרר בצל חתוך? 2. האם מותר להשאיר במקרר ביצה מבושלת מקולפת?
תשובה: יש הנמנעים מכך בגלל רוח רעה אך אם מוסיפים כמה טיפות שמן לא חוששים.
שאלה: שינויי גרסאות במגילת אסתר: בפרק ט פסוק ל"א במגילת אסתר, ראיתי בתנ"כים (קורן וברוייאר) ובתיקון הקוראים שלי ובאינטרנט שכתוב "לקים" (עם י אחת), אבל כשפתחתי מגילות (בדקתי 3) ראיתי שכתוב "לקיים" (עם 2 י ). האם צריך לתקן את המגילות? מה הגרסה הנכונה?
תשובה: להכריע מהי הגרסה הנכונה זה לא דבר פשוט. בדרך כלל במה שהוצאת קורן הוציאו הם דקדקו, ולכן מסתבר שהמסורת שלהם מדויקת יותר, אבל אי אפשר לקבוע בוודאות. במגילה שלא כמו בספר תורה, אם אות חסרה או יתרה זה לא פוסל. במגילה אפילו המילה לא היתה בכלל זה גם כשר. לכן לא לחשוש, גם כך וגם כך כשר.
שאלה: מימרא של אמורא ללא טעם: כשיש בגמ מימרא של אמורא ללא נתינת טעם (כמו מיחייב איניש לבסומי וכו ), האם זה חידוש גמור שלו, תקנה שתיקן או מסורת מהנוהג המקובל? חיפשתי בהליכות עולם ולא מצאתי איפה ניתן לברר.
תשובה: מסתבר שהיה נוהג מקובל, הרי לא מסתבר שאמורא מסוים חידש דין. תנאים ואמוראים רבים אחרי בית שני אמרו דינים, ואלו דברים שהיו גם קודם. יתכן שיש שאלה חדשה שמתעוררת באותו דור בעקבות אירוע מסוים, אבל פה כיצד לנהוג בפורים זה הרי דבר שכבר נהג מדורות. אני חושב שרבא לא חידש את הדין, אלא אמר את הדין שמקובל ואחר כך שיקעו אותו בתלמוד.
שאלה: מילואים לפני פסח: לכבוד מרן הגאון הרב דב ליאור שליט"א! לכת"ר, כשבועיים לפני פסח אני יוצא למילואים של 24 יום, איני יודע מתי יזדמן לי לצאת לביתי בזמן הזה, שאלותיי: 1. יש לי כ-6 בקבוקיי של אוצר בית דין. האם אשתי (האם יש לה דין שליח) תפקיר אותו צמוד לפסח או שאני אעשה זאת כבר בתחילת ניסן? 2. מכירת חמץ, בדיקת חמץ וביעור חמץ, האם אשתי תוכל לעשות אותם עצמאית?
תשובה: 1. אני מבין שגם היא משותפת והרכוש גם שלה. כמו שהיא יכולה לבטל את החמץ ולהפקיר אותו, היא יכולה גם במקרה כזה. 2. כן, שהיא תעשה. אם אתה רוצה אתה יכול לבטל את החמץ גם משם.
שאלה: משיח ובית מקדש: כתוב במקורות (ילקוט שמעוני ישעיהו רמז תצט): "שנו רבותינו בשעה שמלך המשיח בא עומד על גג בית המקדש והוא משמיע להם לישראל ואומר ענוים הגיע זמן גאולתכם. ואם אין אתם מאמינים ראו באורי שזרח עליכם שנאמר קומי אורי כי בא אורך וכבוד ה עליך זרח ועליכם בלבד זרח ולא על עובדי אלילים שנאמר כי הנה החשך יכסה ארץ, באותה שעה מבהיק הקב"ה אורו של מלך המשיח ושל ישראל והולכים כלם לאורן של מלך המשיח ושל ישראל שנאמר והלכו גוים לאורך ומלכים לנוגה זרחך, ובאים ומלחכים עפר מתחת רגליו של מלך המשיח שנאמר ועפר רגליך ילחכו, ובאים כלם ונופלים על פניהם לפני משיח ולפני ישראל ואומרים נהיה לך ולישראל לעבדים, וכל אחד מישראל אלפים ות"ת עבדים יהיו לו, שנאמר בימים ההמה אשר יחזיקו עשר אנשים מכל לשונות הגוים והחזיקו בכנף איש יהודי לאמר נלכה עמכם כי שמענו אלהים עמכם, " וידוע שמשיח מקבץ נדחי ישראל, נלחם מלחמות ישראל, מוחה מחיית עמלק ובונה את ביהמ"ק. לכאורה ישנה סתירה - איך הוא יכול לעמוד על גג ביהמ"ק בביאתו אם עדיין לא בנה אותו? איך מתישבת הסתירה?
תשובה: לך, הרמב"ם בפרק האחרון מספרו הגדול ה"יד החזקה" (הל' מלכים פרק י"ב) כתב שאין אנו יודעים בדיוק באיזה סדר תבוא הגאולה, וכמה שיטות יש בזה לחכמים, וכל אחת מהן אפשר שתהיה. וכך הוא כותב: "וכל אלו הדברים וכיוצא בהן לא ידע אדם איך יהיו עד שיהיו, שדברים סתומין הן אצל הנביאים, גם החכמים אין להם קבלה בדברים אלו, אלא לפי הכרע הפסוקים, ולפיכך יש להם מחלוקת בדברים אלו, ועל כל פנים אין סדור הויית דברים אלו ולא דקדוקיהן עיקר בדת, ולעולם לא יתעסק אדם בדברי ההגדות, ולא יאריך במדרשות האמורים בענינים אלו וכיוצא בהן, ולא ישימם עיקר, שאין מביאין לא לידי יראה ולא לידי אהבה". ואכן אנו רואים בימינו שהקב"ה קיבץ את עם ישראל מן הגלות ועדיין המשיח לא בא. וכמה מלחמות נלחמנו ועדיין לא בא המשיח. ולכן אין להקשות ממה שכתוב במדרש, שכן אין הלכה ברורה כיצד תתרחש הגאולה. מכל מקום אשרינו שזכינו לראות את ראשיתה. עוד צריך לדעת שהרבה מדרשי ח העוסקים בגאולה לא מלמדים כיצד היא תתרחש אלא באים ללמד על מעלה, ובדרך משל משמשים בתיאורים חיים, לא מפני שכך זה חייב להיות, אלא מפני שזה מביע את הרעיון שאותו רוצה בעל המדרש ללמדנו. כמו במדרש הזה שרוצה לומר שמעלתו של מלך המשיח היא גבוהה אפילו ממעלת בית המקדש. ובדרך משל כתב שהמשיח עומד על גג בית המקדש, כלומר הוא גבוהה ממנו.
שאלה: תועבת אינטרנט מהשכנים: הוספתי לאינטרנט סינון אתרים ואני הייתי רגוע שסוף סוף לא מתגבר עליי יצרי. עכשיו אני רואה שייש קליטה גם מהשכנים, לא יודע איזה שכנים כי זה אינטרנט אלחוטי והם לא שמו קוד. מה אני יעשה שזה לא יקלוט אותם? זה מתחבר אליהם ואני פוחד כי עכשיו אפשר לראות שוב תועבה.
תשובה: כדאי להפנות את שאלתך למי שמבין במחשבים - כדי שיסביר לך כיצד תוכל לחסום הגלישה גם מאינטרנט שמגיע מהשכנים.